## L’Institut Valencià de Cultura celebra el 9 d’Octubre amb una actuació de Les Folies de Carcaixent a Castelló de la Plana

*** El dimecres 8 d’octubre, a les 20:30 hores, el Teatre Principal de Castelló acull l’espectacle de dansa tradicional *Chróma*
* El grup de danses Les Folies de Carcaixent es dedica a recuperar i reinterpretar el folklore valencià**

L’Institut Valencià de Cultura (IVC) commemora el 9 d’Octubre, Dia de la Comunitat Valenciana, amb un espectacle de danses tradicionals a càrrec de Les Folies de Carcaixent, que tindrà lloc en el Teatre Principal de Castelló el dia 8 d’octubre a les 20:30 hores.  
   
Les Folies de Carcaixent posaran en escena el seu espectacle *Chróma*, que explora el simbolisme dels colors al llarg de la història del pensament i l’art. Partix del color blanc i recorre la gamma cromàtica amb referents artístics i filosòfics. L’acompanyen música i dansa valenciana, en una experiència visual i espiritual.

El Grup de Balls Populars Les Folies de Carcaixent, fundat en 1998, es dedica a recuperar i reinterpretar el folklore valencià. Amb 60 membres, combina dansa, música i investigació cultural amb una visió crítica i moderna.

L’accés a l’espectacle és lliure fins a completar l’aforament disponible i les entrades podran arreplegar-se gratuïtament en les taquilles del Teatre Principal en l’horari habitual.

Fecha: 06/10/2025